pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นฤมล เคาะแผนการพัฒนาทักษะฝีมือคนพิการ สู่การสร้างงาน สร้างอาชีพ
วันศุกร์ที่ 9 กรกฎาคม 2564
นฤมล เคาะแผนการพัฒนาทักษะฝีมือคนพิการ สู่การสร้างงาน สร้างอาชีพ
รมช.แรงงาน ขับเคลื่อนแนวทางการส่งเสริมการพัฒนาทักษะฝีมือคนพิการ เพื่อสร้างงาน สร้างอาชีพ เน้นย้ํา แรงงานทุกกลุ่มต้องได้รับบริการจากภาครัฐอย่างเท่าเทียมกัน
วันที่ 9 กรกฎาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานการประชุมคณะอนุกรรมการพัฒนาทักษะฝีมือคนพิการเพื่อรองรับการประกอบอาชีพ ครั้งที่ 3/2564 โดยมีหม่อมหลวงปุณฑริก สมิติ ที่ปรึกษารัฐมนตรีช่วยว่าการกระทรวงแรงงาน นายสุชาติ พรชัยวิเศษกุล รองปลัดกระทรวงแรงงาน เข้าร่วมการประชุม และนายธวัช เบญจาทิกุล อธิบดีกรมพัฒนาฝีมือแรงงาน ทําหน้าที่เลขานุการ ณ ห้องประชุมปกรณ์ อังศุสิงห์ ชั้น 10 กรมพัฒนาฝีมือแรงงาน
ศาสตราจารย์ นฤมล กล่าวว่า คณะอนุกรรมการพัฒนาทักษะฝีมือคนพิการเพื่อรองรับการประกอบอาชีพได้ร่วมกับหน่วยงานทั้งภาครัฐและเอกชน รวมทั้งองค์กร สมาคมคนพิการ เพื่อบูรณาการการทํางานของแต่ละหน่วยงานในการพัฒนาทักษะฝีมือและส่งเสริมการประกอบอาชีพคนพิการ ให้คนพิการ ผู้ดูแลคนพิการ และผู้ช่วยคนพิการได้เข้าถึงการพัฒนาทักษะฝีมือ โดยได้ร่วมกันจัดทําแผนปฏิบัติการด้านการพัฒนาทักษะฝีมือคนพิการเพื่อรองรับการประกอบอาชีพ (พ.ศ. 2564-2570) รวมทั้งสิ้น 69 โครงการ เป้าหมายกว่า 2 แสนคน ภายใต้งบประมาณกว่า 14 ล้านบาท ประกอบด้วย ด้านการพัฒนาทักษะคนพิการ จํานวน 41 โครงการ ด้านการส่งเสริมการประกอบอาชีพและการจ้างงานคนพิการ จํานวน 25 โครงการ และด้านการพัฒนาศักยภาพคนพิการผ่านการแข่งขันทักษะฝีมือแรงงาน จํานวน 3 โครงการ นอกจากนี้ ยังได้สร้างแนวทางการจัดให้มีเครื่องมือทางการเงินเพื่อส่งเสริมกลุ่มเปราะบาง โดยความร่วมมือจากสํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) และแนวทางการแก้ไขปัญหาการจ้างงานนักกีฬาคนพิการอีกด้วย
รมช. แรงงาน กล่าวเพิ่มเติมว่า ในวันนี้ที่ประชุมได้ร่วมกันพิจารณารายละเอียดแนวทางส่งเสริมการพัฒนาทักษะฝีมือคนพิการ เพื่อสร้างงาน สร้างอาชีพ ซึ่งเป็นแนวทางการพัฒนาหลักสูตรอบรมคนพิการเพื่อส่งเสริมการมีงานทํา ไม่ว่าจะเป็นการรับรองหลักสูตรการฝึกอบรมอาชีพ โดยนําหลักสูตรของการพัฒนาฝีมือแรงงานมาเป็นกรอบการจัดทําการฝึกอบรมระยะสั้น ระยะกลาง สําหรับคนพิการแต่ละประเภท และให้องค์กรคนพิการ รวมถึงหน่วยงานที่เกี่ยวข้องขอใช้หลักสูตรได้ เพื่อให้สามารถนําวุฒิบัตรที่ได้รับการรับรองจากกรมพัฒนาฝีมือแรงงานไปขอกู้เงินจากกองทุนส่งเสริมและพัฒนาคุณภาพชีวิต
นอกจากนี้ที่ประชุมยังได้เสนอให้กรมพัฒนาฝีมือแรงงานจัดทําหลักสูตรกลาง สําหรับการอบรมตามมาตรา 35 ของ พรบ.ส่งเสริมและพัฒนาคุณภาพชีวิตคนพิการ พ.ศ.2550 และอนุมัติให้สถานประกอบกิจการ ชมรมหรือองค์กรคนพิการ นําหลักสูตรกลางไปจัดฝึกอบรมคนพิการแต่ละประเภทตามมาตรา 35 รวมถึงให้มีการเทียบโอนคุณวุฒิ หรือประเมินทักษะอาชีพ หรือการทํางานต่อไป
“ขอบคุณภาคีเครือข่ายทุกภาคส่วนที่ได้ร่วมกันระดมพลังความคิด แรงกาย แรงใจ เพื่อช่วยกันขับเคลื่อนแนวทางการทํางานแก่พี่น้องประชาชนกลุ่มคนพิการ ซึ่งเป็นอีกหนึ่งกลุ่มที่มีศักยภาพและเป็นพลังสําคัญในการขับเคลื่อนเศรษฐกิจของประเทศ แล้วเราจะก้าวข้ามวิกฤติในช่วงนี้ไปด้วยกัน” รมช. แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-​โฆษกรัฐบาลเผย “นายกฯ” ติดตามสถานการณ์น้ำทั่วประเทศ กำชับหน่วยงานที่เกี่ยวข้องทุกภาค เตรียมพร้อมเฝ้าระวังติดตามสถานการณ์น้ำ
วันเสาร์ที่ 2 กรกฎาคม 2565
​โฆษกรัฐบาลเผย “นายกฯ” ติดตามสถานการณ์น้ําทั่วประเทศ กําชับหน่วยงานที่เกี่ยวข้องทุกภาค เตรียมพร้อมเฝ้าระวังติดตามสถานการณ์น้ํา
​โฆษกรัฐบาลเผย “นายกฯ” ติดตามสถานการณ์น้ําทั่วประเทศ กําชับหน่วยงานที่เกี่ยวข้องทุกภาค เตรียมพร้อมเฝ้าระวังติดตามสถานการณ์น้ํา เข้าดูแลให้การช่วยเหลือประชาชนที่ได้รับผลกระทบจากน้ําท่วมขังฉับพลันอย่างทันท่วงที
วันนี้ 2 ก.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ฝนที่ตกหนักช่วงนี้ จนทําให้พื้นที่หลายจังหวัด เกิดน้ําท่วมขังฉับพลัน ซึ่งกรมป้องกันและบรรเทาสาธารณภัย ได้รายงานสถานการณ์อุทกภัย มีพื้นที่ประสบอุทกภัย 3 จังหวัด คือ เชียงราย พะเยา แม่ฮ่องสอน รวม 3 อําเภอ 7 ตําบล 15 หมู่บ้าน บ้านเรือนประชาชนได้รับผลกระทบ 26 ครัวเรือน ไม่มีผู้ได้รับบาดเจ็บและเสียชีวิต โดยหน่วยงานที่เกี่ยวข้องได้เข้าสํารวจความเสียหายและให้การช่วยเหลือในเบื้องต้นแล้ว
โฆษกประจําสํานักนายกรัฐมนตรีกล่าวเพิ่มเติมว่าจากรายงานของกองอํานวยการน้ําแห่งชาติ (กอนช.) พบว่าสภาพอากาศในช่วงนี้ มีร่องมรสุมพาดผ่านภาคเหนือตอนบนและประเทศลาว เข้าสู่หย่อมความกดอากาศต่ําที่ปกคลุมประเทศเวียดนามตอนบน ประกอบกับมรสุมตะวันตกเฉียงใต้กําลังค่อนข้างแรงพัดปกคลุมทะเลอันดามัน ประเทศไทย และอ่าวไทย ทําให้ประเทศไทยมีฝนเพิ่มขึ้นและมีฝนตกหนักมากบางพื้นที่ในภาคเหนือ ภาคตะวันออกเฉียงเหนือ ภาคตะวันออก และภาคใต้ฝั่งตะวันตก อีกทั้ง ในช่วงระหว่างวันที่ 3-7 ก.ค. 65 ร่องมรสุมจะเลื่อนขึ้นไปพาดผ่านประเทศเมียนมาและประเทศลาวตอนบน ในขณะที่มรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยมีกําลังแรง ทําให้ประเทศไทยมีฝนตกต่อเนื่อง ซึ่งนายกรัฐมนตรีมีความห่วงใยประชาชนที่ได้รับผลกระทบจากน้ําท่วมขังฉับพลัน กําชับให้หน่วยงานที่เกี่ยวข้องเข้าแก้ไขปัญหา ดูแลประชาชนอย่างทันท่วงที
“จากสภาพอากาศในช่วงนี้ ที่ทุกภาคของประเทศรวมทั้งกรุงเทพฯ มีฝนตกหนักอย่างต่อเนื่อง นายกรัฐมนตรีกําชับให้หน่วยงานที่เกี่ยวข้องทุกภาค ติดตามสถานการณ์น้ํา เฝ้าระวังระดับน้ําเพิ่มขึ้นอย่างฉับพลันบริเวณแม่น้ํา ลําน้ําสายหลักและสาขาในพื้นที่ เฝ้าระวังอ่างเก็บน้ําขนาดใหญ่ที่มีปริมาตรสูงกว่าเกณฑ์ปฏิบัติการ และอ่างเก็บน้ําขนาดกลางที่มีปริมาณน้ํามากกว่าร้อยละ 80 ที่มีแนวโน้มเพิ่มสูงขึ้น เลี่ยงน้ําล้นกระทบพื้นที่บริเวณท้ายอ่างเก็บน้ํา รวมทั้งให้ตรวจสอบระบบการแจ้งเตือนประชาชนให้มีประสิทธิภาพ เพื่อให้ประชาชนที่อาศัยอยู่บริเวณใกล้เคียงได้เตรียมพร้อมรับสถานการณ์น้ําหลากได้ทันท่วงที ขณะที่ในส่วนของกรุงเทพฯ นายกรัฐมนตรีกําชับให้กระทรวงมหาดไทย โดยกรมป้องกันและบรรเทาสาธารณภัย (ปภ.) สนับสนุนเครื่องสูบน้ําแก้ไขปัญหาน้ําท่วมขังในพื้นที่กรุงเทพฯ ให้กับกรุงเทพมหานคร เพื่อเร่งระบายน้ําออกจากพื้นที่ท่วมขัง ให้ระดับน้ํากลับเข้าสู่ภาวะปกติโดยเร็วเพื่อบรรเทาความเดือดร้อนของประชาชน สําหรับในพื้นที่ที่มีประชาชนได้รับผลกระทบจากอุทกภัย ขอให้ผู้นําท้องที่และท้องถิ่นได้ลงพื้นที่สํารวจความเสียหายร่วมกับหน่วยงานภาครัฐ เพื่อวางแผนให้การช่วยเหลือผู้ประสบภัยภายหลังระดับน้ําเริ่มลดลงด้วย” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-“ออมไปด้วยกัน” จำหน่ายครบวงเงิน 80,000 ล้านบาทแล้ว
วันจันทร์ที่ 29 พฤศจิกายน 2564
“ออมไปด้วยกัน” จําหน่ายครบวงเงิน  80,000 ล้านบาทแล้ว
การจําหน่ายพันธบัตรออมทรัพย์พิเศษรุ่น “ออมไปด้วยกัน” วงเงิน 80,000 ล้านบาท ซึ่งจําหน่ายผ่านทั้งวอลเล็ต สบม. บนแอปพลิเคชันเป๋าตัง และ 4 ธนาคารตัวแทนจําหน่าย ระหว่างวันที่ 15 - 29 พฤศจิกายน 2564 สามารถจําหน่ายได้ครบวงเงินทั้งหมดแล้ว
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า การจําหน่ายพันธบัตรออมทรัพย์พิเศษรุ่น “ออมไปด้วยกัน” วงเงิน 80,000 ล้านบาท ซึ่งจําหน่ายผ่านทั้งวอลเล็ต สบม. บนแอปพลิเคชันเป๋าตัง และ 4 ธนาคารตัวแทนจําหน่าย ระหว่างวันที่ 15 - 29 พฤศจิกายน 2564 สามารถจําหน่ายได้ครบวงเงินทั้งหมดแล้ว
สบน. ขอขอบคุณประชาชนและนิติบุคคลที่ไม่แสวงหากําไรที่ให้ความสนใจลงทุนพันธบัตรออมทรัพย์รุ่น “ออมไปด้วยกัน” และขอบคุณธนาคารตัวแทนจําหน่ายทั้ง 4 แห่ง ได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ ที่เป็นส่วนหนึ่งของความสําเร็จในครั้งนี้
ทั้งนี้ ผู้สนใจสามารถติดตามข่าวสารการจําหน่ายพันธบัตรออมทรัพย์ได้ทางเว็บไซต์ www.pdmo.go.th และ Facebook ของสํานักงานบริหารหนี้สาธารณะ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-กรมทางหลวงชนบท หนุนเศรษฐกิจการคมนาคมขนส่งเชื่อมไทย - พม่า - สปป.ลาว - จีน เริ่มเข้าพื้นที่เตรียมก่อสร้างถนนสายแยก ทล.1020 จังหวัดพะเยาและเชียงราย กว่า 43 กิโลเมตร
วันพฤหัสบดีที่ 30 กันยายน 2564
กรมทางหลวงชนบท หนุนเศรษฐกิจการคมนาคมขนส่งเชื่อมไทย - พม่า - สปป.ลาว - จีน    เริ่มเข้าพื้นที่เตรียมก่อสร้างถนนสายแยก ทล.1020 จังหวัดพะเยาและเชียงราย กว่า 43 กิโลเมตร
กรมทางหลวงชนบท (ทช.) กระทรวงคมนาคม เริ่มเข้าพื้นที่เตรียมดําเนินโครงการก่อสร้างถนนสายแยกทางหลวงแผ่นดินหมายเลข 1020 ถึงบ้านกิ่วแก้ว อําเภอเทิง อําเภอจุน จังหวัดเชียงราย และพะเยา
กรมทางหลวงชนบท (ทช.) กระทรวงคมนาคม เริ่มเข้าพื้นที่เตรียมดําเนินโครงการก่อสร้างถนนสายแยกทางหลวงแผ่นดินหมายเลข 1020 ถึงบ้านกิ่วแก้ว อําเภอเทิง อําเภอจุน จังหวัดเชียงราย และพะเยา สนับสนุนยุทธศาสตร์ด้านโลจิสติกส์ การท่องเที่ยว ระหว่างประเทศไทยกับประเทศเพื่อนบ้าน เพิ่มประสิทธิภาพการเดินทางในพื้นที่จังหวัดพะเยาและเชียงราย สอดรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
ทช. โดยสํานักก่อสร้างทาง เปิดเผยว่า จังหวัดพะเยาและจังหวัดเชียงรายอยู่ในพื้นที่ภาคเหนือตอนบนของประเทศไทยมีอาณาเขตติดกับประเทศเพื่อนบ้าน ได้แก่ ประเทศเมียนมา และ สปป.ลาว สามารถเชื่อมต่อไปยังตอนใต้ของประเทศจีน ซึ่งถือเป็นเขตสี่เหลี่ยมเศรษฐกิจที่สําคัญ ทช. จึงได้ดําเนินโครงการก่อสร้างถนนสายแยกทางหลวงแผ่นดินหมายเลข 1020 ถึงบ้านกิ่วแก้ว อําเภอเทิง อําเภอจุน จังหวัดเชียงรายและพะเยา ระยะทางรวม 43.709 กิโลเมตร โดยแบ่งการก่อสร้างเป็น 2 ส่วน ประกอบด้วย การปรับปรุงขยายถนนเดิม บริเวณ กม. ที่ 3+425 ถึง กม. ที่ 12+000 รวมระยะทาง 8.575 กิโลเมตร และการก่อสร้างถนนใหม่ บริเวณ กม. ที่ 0+000 ถึง กม. ที่ 3+425 และ กม. ที่ 12+000 ถึง กม. ที่ 43+709 รวมระยะทาง 35.134 กิโลเมตร ซึ่งจะก่อสร้างเป็นถนนลาดยางแอสฟัลท์ติกคอนกรีต ขนาด 2 - 4 ช่องจราจร กว้างช่องละ 3.50 เมตร ไหล่ทางกว้าง 2.50 เมตร พร้อมก่อสร้างสะพานคอนกรีตเสริมเหล็กขนาดใหญ่ 2 แห่ง สะพานคอนกรีตเสริมเหล็กขนาดเล็ก 12 แห่ง รวมถึงโครงสร้างระบายน้ํา อุปกรณ์อํานวยความปลอดภัย สัญญาณไฟจราจรและไฟฟ้าส่องสว่าง ปัจจุบันได้เริ่มเข้าพื้นที่เพื่อเตรียมดําเนินการก่อสร้างแล้วเมื่อวันที่ 20 กันยายน 2564 ที่ผ่านมา คาดว่าจะก่อสร้างแล้วเสร็จในปี 2567 ใช้งบประมาณในการก่อสร้าง 1,200 ล้านบาท เป็นงบผูกพันปี 2564 - 2567
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม ประชุมคณะกรรมการประสานความร่วมมือ
วันศุกร์ที่ 10 มิถุนายน 2565
นายชยธรรม์ พรหมศร ปลัดกระทรวงคมนาคม ประชุมคณะกรรมการประสานความร่วมมือ
โครงการ “The Project on Capacity Improvement for Road Traffic Safety Institutions and Implementation in Kingdom of Thailand” ครั้งที่ 1/2565
นายชยธรรม์ พรหมศร ปลัดกระทรวงคมนาคม เป็นประธานประชุมคณะกรรมการประสานความร่วมมือโครงการ “The Project on Capacity Improvement for Road Traffic Safety Institutions and Implementation in Kingdom of Thailand” (Joint Coordinating Committee, JCC) ครั้งที่ 1/2565 (ครั้งที่ 3) โดยมี Mr. TANAKA Hiroo อธิบดีกรมบริหารการจัดการโครงสร้างพื้นฐานแห่งประเทศญี่ปุ่น ในนามผู้แทนองค์การความร่วมมือระหว่างประเทศแห่งญี่ปุ่นประจําประเทศไทย (JICA) นายพิศักดิ์ จิตวิริยะวศิน และนายอานนท์ เหลืองบริบูรณ์ รองปลัดกระทรวงคมนาคม ผู้แทนจากศูนย์ปลอดภัยคมนาคม กรมการขนส่งทางบก กรมทางหลวง กรมทางหลวงชนบท สํานักงานนโยบายและแผนการขนส่งและจราจร กรมการขนส่งทางราง การรถไฟแห่งประเทศไทย การทางพิเศษแห่งประเทศไทย และสํานักงานตํารวจแห่งชาติ เข้าร่วมประชุม เมื่อวันที่ 9 มิถุนายน 2565 ณ ห้องประชุมกระทรวงคมนาคม
นายชยธรรม์ พรหมศร กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้ให้ความสําคัญและเน้นย้ําเรื่องความปลอดภัยทางถนน ในการป้องกันและลดจํานวนสถิติการเกิดอุบัติเหตุ ลดจํานวนผู้เสียชีวิต ผู้บาดเจ็บ ความรุนแรงของอุบัติเหตุทางถนน และลดความเสี่ยงหรือโอกาสในการเกิดอุบัติเหตุทางถนน เนื่องจากในทุก ๆ ปี เกิดความสูญเสียจากอุบัติเหตุบนถนนโดยเฉพาะอย่างยิ่งในช่วงเทศกาลที่มีวันหยุดต่อเนื่อง ซึ่งกระทรวงคมนาคมได้มีการประชุมร่วมกับหน่วยงานที่เกี่ยวข้องอย่างต่อเนื่องเพื่อแก้ไขปัญหาดังกล่าว ในทุกมิติ อาทิ การออกแบบถนน การปรับปรุงระเบียบข้อบังคับและกฎหมาย การบังคับใช้กฎหมาย เป็นต้น รวมทั้งการแก้ไขปัญหาการสูญเสียจากชนิดของรถ โดยเฉพาะรถจักรยานยนต์ที่เกี่ยวข้องกับสถิติการเกิดอุบัติเหตุและการสูญเสียค่อนข้างมาก ซึ่งเกิดจากการเมาแล้วขับ และการขับรถเร็วเกินกําหนด ทั้งนี้ กระทรวงคมนาคมและรัฐบาลญี่ปุ่นได้ร่วมดําเนินโครงการ “The Project on Capacity Improvement for Road Traffic Safety Institutions and Implementation in Kingdom of Thailand” โดยได้เริ่มดําเนินงานตั้งแต่เดือนตุลาคม 2563 เป็นต้นมา และจะสิ้นสุดในเดือนมิถุนายน 2567 เพื่อพัฒนาด้านความปลอดภัยทางถนน รวมทั้งลดจํานวนผู้สูญเสียชีวิตจากอุบัติเหตุทางถนนใน 4 ด้าน ดังนี้
1. การพัฒนาและปรับปรุงระบบการจัดการข้อมูลสารสนเทศอุบัติเหตุจราจรทางถนนของกระทรวงคมนาคม (New-TRAMS) เพื่อให้เกิดความถูกต้องน่าเชื่อถือ
2. การศึกษามาตรการด้านวิศวกรรมความปลอดภัยทางถนนผ่านการดําเนินกิจกรรมโครงการนําร่องบนทางหลวง/มอเตอร์เวย์ และจัดทําคู่มือ “Best Practice for Road Safety Manual”
3. การศึกษาการดําเนินงานด้านความปลอดภัยทางท้องถนนสําหรับทางหลวงชนบท/ถนนท้องถิ่น ผ่านการดําเนินกิจกรรมโครงการนําร่อง
4. ศึกษาการบริหารจัดการเกี่ยวกับการออกใบอนุญาตขับขี่ และการดําเนินงาน/การจัดการด้านความปลอดภัยสําหรับยานพาหนะเพื่อการพาณิชย์
ทั้งนี้ ปลัดกระทรวงคมนาคมได้ติดตามความก้าวหน้าของโครงการฯ โดยได้รับฟังรายงานผลการดําเนินงานที่ผ่านมา รวมทั้งให้คณะกรรมการซึ่งเป็นหน่วยงานที่รับผิดชอบในด้านความปลอดภัยเรื่องดังกล่าว ให้ความเห็นและข้อเสนอแนะต่อคณะผู้เชี่ยวชาญ JICA เพื่อนําไปประกอบการศึกษา และได้เร่งรัดการดําเนินงานในส่วนที่ล่าช้าของปีแรก โดยให้ดําเนินการคู่ขนานกับงานในปีที่ 2 เพื่อให้เป็นไปตามแผนการดําเนินงานต่อไป
รัฐบาลไทย-ข่าวทำเนียบรัฐบาล-อย. อนุมัติวัคซีนไฟเซอร์ฝาม่วงแดง ฉีดในกลุ่มเด็ก 6 เดือน - 5 ปี
วันศุกร์ที่ 26 สิงหาคม 2565
อย. อนุมัติวัคซีนไฟเซอร์ฝาม่วงแดง ฉีดในกลุ่มเด็ก 6 เดือน - 5 ปี
.....
คณะอนุกรรมการพิจารณาการขึ้นทะเบียนตํารับยาแผนปัจจุบันสําหรับมนุษย์ที่เป็นวัคซีนป้องกันโรคติดเชื้อไวรัสโคโรนา 2019 สํานักงานคณะกรรมการอาหารและยา (อย.) มีมติอนุมัติวัคซีนโคเมอร์เนตี (COMIRNATY VACCINE) ของบริษัท ไฟเซอร์ จํากัด สําหรับกลุ่มเด็กอายุ 6 เดือน - 5 ปี ขวดฝาจุกสีม่วงแดง เพื่อป้องกันโรคโควิด-19 แล้ว
.
สําหรับปริมาณการใช้วัคซีนในกลุ่มเด็กอายุ 6 เดือน – 5 ปี นั้น จะใช้วัคซีนโดสละ 0.2 มิลลิลิตร (3 ไมโครกรัม) รวมทั้งสิ้น 3 เข็ม หลังฉีดเข็มที่ 1 จะเว้นระยะห่าง 3 สัปดาห์ แล้วฉีดเข็มที่ 2 จากนั้นเว้นระยะอีก 8 สัปดาห์ จะฉีดเข็มที่ 3 สามารถป้องกันโรคโควิด-19 ได้ 80.3%
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.สธ.ลงพื้นที่เชียงคาน ย้ำสถานประกอบการ - นักท่องเที่ยว เข้มปฏิบัติตามมาตรการ COVID Free Setting
วันศุกร์ที่ 17 ธันวาคม 2564
รมว.สธ.ลงพื้นที่เชียงคาน ย้ําสถานประกอบการ - นักท่องเที่ยว เข้มปฏิบัติตามมาตรการ COVID Free Setting
วานนี้ 16 ธันวาคม 2564 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดงานมหกรรมขับเคลื่อนนโยบายเปิดเมือง เปิดประเทศ ด้วยมาตรการปลอดภัยสําหรับองค์กร (COVID Free Setting) ด้านการท่องเที่ยวและกิจการที่เกี่ยวข้อง กระต
วานนี้ 16 ธันวาคม 2564 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดงานมหกรรมขับเคลื่อนนโยบายเปิดเมือง เปิดประเทศ ด้วยมาตรการปลอดภัยสําหรับองค์กร (COVID Free Setting) ด้านการท่องเที่ยวและกิจการที่เกี่ยวข้อง กระตุ้นเศรษฐกิจให้เดินหน้า เน้นย้่ําปฏิบัติมาตรการ COVID Free Setting ให้สถานประกอบการแต่ละประเภทได้ถือปฏิบัติครอบคลุมทั้ง 3 ด้าน ได้แก่ สิ่งแวดล้อมปลอดภัย พนักงานปลอดภัย และ ผู้รับบริการปลอดภัย พร้อมมอบป้ายความปลอดภัยองค์กร ให้แก่ผู้ประกอบการในพื้นที่ ณ ลานวัฒนธรรม ถนนคนเดินเชียงคาน จังหวัดเลย
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิฯ จัดประชุมคณะอนุกรรมการประสานการดำเนินงานตามพันธกรณีระหว่างประเทศด้านสิทธิมนุษยชน ครั้งที่ ๑/๒๕๖๕
วันพุธที่ 8 มิถุนายน 2565
กระทรวงยุติธรรม โดยกรมคุ้มครองสิทธิฯ จัดประชุมคณะอนุกรรมการประสานการดําเนินงานตามพันธกรณีระหว่างประเทศด้านสิทธิมนุษยชน ครั้งที่ ๑/๒๕๖๕
กระทรวงยุติธรรม โดยกรมคุ้มครองสิทธิฯ จัดประชุมคณะอนุกรรมการประสานการดําเนินงานตามพันธกรณีระหว่างประเทศด้านสิทธิมนุษยชน ครั้งที่ ๑/๒๕๖๕
ในวันอังคารที่ ๑๗ พฤษภาคม ๒๕๖๕ เวลา ๑๓.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ประธานอนุกรรมการ เป็นประธานการประชุมคณะอนุกรรมการประสานการดําเนินงานตามพันธกรณีระหว่างประเทศด้านสิทธิมนุษยชน ครั้งที่ ๑/๒๕๖๕ ทางออนไลน์ผ่าน Application : Cisco Webex Meetings โดยมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ นางเอกสิริ ปิณฑะรุจิ อธิบดีกรมองค์การระหว่างประเทศ นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ เป็นรองประธานอนุกรรมการ ตามลําดับ โดยมี นางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ และคณะเจ้าหน้าที่กองสิทธิมนุษยชนระหว่างประเทศ เป็นฝ่ายเลขานุการตลอดการประชุมฯ ซึ่งจัดโดย กองสิทธิมนุษยชนระหว่างประเทศ กรมคุ้มครองสิทธิและเสรีภาพ
ในการประชุมฯ ดังกล่าว ที่ประชุมได้รับทราบถึงรายงานความก้าวหน้าการดําเนินงานตามสนธิสัญญาระหว่างประเทศด้านสิทธิมนุษยชน และกลไก Universal Periodic Review (UPR) พร้อมทั้งร่วมกันพิจารณาแผนการดําเนินงานของสนธิสัญญาระหว่างประเทศด้านสิทธิมนุษยชนและกลไก UPR ในช่วงครึ่งหลังของปีงบประมาณ พ.ศ. ๒๕๖๕ และร่างคํามั่นเพื่อประกอบการสมัครรับเลือกตั้งตําแหน่งสมาชิกคณะมนตรีสิทธิมนุษยชนแห่งสหประชาชาติ (Human Rights Council : HRC) วาระปี ค.ศ. ๒๐๒๕ - ๒๐๒๗ ของไทย
ทั้งนี้ ที่ประชุมได้มอบหมายให้ฝ่ายเลขานุการนําแผนการดําเนินงานฯ ไปผนวกในแผนปฏิบัติการตามคํามั่นและข้อเสนอแนะที่ไทยตอบรับตามกลไก UPR รอบ ๓ และประสานหน่วยงานที่เกี่ยวข้องเพื่อขอรับข้อคิดเห็นและข้อเสนอแนะต่อร่างคํามั่นฯ และจัดส่งให้กระทรวงการต่างประเทศ นําไปพิจารณาประกอบการปรับปรุงร่างคํามั่นฯ ต่อไป
รัฐบาลไทย-ข่าวทำเนียบรัฐบาล-รฟม. สนับสนุนอาชีพ สร้างรายได้ สั่งอาหารกล่องชุมชน เบเกอรี่ฝีมือผู้พิการ
วันจันทร์ที่ 20 กันยายน 2564
รฟม. สนับสนุนอาชีพ สร้างรายได้ สั่งอาหารกล่องชุมชน เบเกอรี่ฝีมือผู้พิการ
เพื่อมอบให้แก่เจ้าหน้าที่ผู้ปฏิบัติงาน ณ ศูนย์ฉีดวัคซีนกลางบางซื่อ
นางสาวจิรฐา วัฒนประดิษฐ์ ผู้อํานวยการสํานักสื่อสารองค์กร การรถไฟฟ้าขนส่งมวลชนแห่งประเทศไทย (รฟม.) เป็นผู้แทน รฟม. มอบอาหารกล่องจากชุมชนแนวสายทางโครงการรถไฟฟ้า จํานวน 3,500 กล่อง ผลิตภัณฑ์เบเกอรีที่สนับสนุนจากผู้พิการ จํานวน 3,500 ชิ้น และน้ําดื่ม รฟม. จํานวน 3,500 ขวด มอบให้แก่เจ้าหน้าที่ผู้ปฏิบัติงาน ณ ศูนย์ฉีดวัคซีนกลางบางซื่อ เพื่อเป็นการสนับสนุนและส่งมอบกําลังใจในช่วงสถานการณ์การแพร่ระบาดของเชื้อไวรัส COVID-19 โดยมีผู้แทนกระทรวงคมนาคม เป็นผู้รับมอบ
ทั้งนี้ รฟม. มีนโยบายในการดําเนินกิจกรรมเพื่อสังคม เพื่อสนับสนุนช่วยเหลือสังคม ชุมชนและประชาชน รวมถึงการสร้างโอกาสทางสังคม โดยผ่านการดําเนินกิจกรรมต่างๆ มาอย่างต่อเนื่อง ซึ่งอาหารกล่องที่ รฟม. นํามามอบในครั้งนี้ ได้คัดเลือกมาจากร้านอาหารที่อยู่บริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน) ได้แก่ ร้านบะหมี่บ้านโป่ง (สถานีลาดพร้าว) ร้านหมูทอดเบรกแตก (สถานีพหลโยธิน) ร้านบุญมี (สถานีพระราม 9) ร้าน Run way (สถานีบางอ้อ) รถไฟฟ้ามหานคร สายฉลองรัชธรรม (MRT สายสีม่วง) ได้แก่ ร้านเป็ดย่างเรวดี (สถานีสะพานพระนั่งเกล้า) ร้านลูกชิ้นคุณหลวง และร้าน Come Home (สถานีบางซ่อน) ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ส่วนเบเกอรี่ รฟม. ได้สนับสนุนผลิตภัณฑ์เบเกอรี่จากผู้พิการจากร้าน 60+ Bakery by Yamazaki & APCD (ภายใต้มูลนิธิศูนย์พัฒนาและฝึกอบรมคนพิการแห่งเอเชียและแปซิฟิค) ร้านยิ้มสู้คาเฟ่ (ภายใต้มูลนิธิสากลเพื่อคนพิการ) คุ้กกี้พระพรและบราวนี่พระคุณ (ภายใต้ชมรมพันธกิจเพื่อคนพิการ) และ Bakery by Artstory จากมูลนิธิออทิสติกไทย ทั้งนี้ หากท่านใดสนใจจะตามไปสนับสนุนร้านอาหารหรือผลิตภัณฑ์เบเกอรี่ รวมถึงผลิตภัณฑ์ต่าง ๆ จากเครือข่ายผู้พิการ สามารถไปตามพิกัดร้านตามลิงก์ข้างล่างนี้
- ร้านบะหมี่บ้านโป่ง
พิกัดร้าน https://goo.gl/maps/4u18CcfyiCHtX6Fh8
- ร้านหมูทอดเบรกแตก
พิกัดร้าน https://maps.app.goo.gl/QzLUemrCmKo71Nc56
- ร้านบุญมี
พิกัดร้าน https://goo.gl/maps/QihSRDLDmdRmk5ZXA
- ร้าน Run way
พิกัดร้าน https://goo.gl/maps/phaUvssLqp7MNyp37
- ร้านเป็ดย่างเรวดี
พิกัดร้าน https://goo.gl/maps/dq6zMs5YvXvs2JUM7
- ร้านลูกชิ้นคุณหลวง
พิกัดร้าน https://goo.gl/maps/FxDFmR5R5LEaBd8V9
- ร้าน Come Home
พิกัดร้าน https://goo.gl/maps/Bwy6D7NkJkJBYwi2A
- ร้าน 60+ Bakery by Yamazaki & APCD (ภายใต้มูลนิธิศูนย์พัฒนาและฝึกอบรมคนพิการแห่งเอเชียและ แปซิฟิค)
พิกัดร้าน https://goo.gl/maps/X1wEbGRXBfbVnReS7
- ร้านยิ้มสู้คาเฟ่ (ภายใต้มูลนิธิสากลเพื่อคนพิการ)
พิกัดร้าน https://goo.gl/maps/pL6vgmLQe7PmKLun6
- คุ้กกี้พระพร และบราวนี่พระคุณ(ภายใต้ชมรมพันธกิจเพื่อคนพิการ)
พิกัดร้าน https://goo.gl/maps/ZJQX9zQnDNyV47Yj8
- Bakery by Artstory จากมูลนิธิออทิสติกไทย
พิกัดร้านhttps://goo.gl/maps/AzLB3SZ3LmNEEov77
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th
และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-อย. แจง ยังไม่มีการขึ้นทะเบียนชุดตรวจ ATK แบบอม แนะ ปชช. ใช้ชุดตรวจ ATK ที่ขึ้นทะเบียน
วันจันทร์ที่ 20 ธันวาคม 2564
อย. แจง ยังไม่มีการขึ้นทะเบียนชุดตรวจ ATK แบบอม แนะ ปชช. ใช้ชุดตรวจ ATK ที่ขึ้นทะเบียน
.....
สํานักงานคณะกรรมการอาหารและยา (อย.) แจง ขณะนี้ยังไม่มีการขึ้นทะเบียนชุดตรวจ ATK ที่เก็บตัวอย่างจากน้ําลายโดยใช้การอมปลายแถบตรวจโดยตรง เนื่องจากยังไม่มีข้อมูลความปลอดภัยในด้านต่าง ๆ จึงขอให้ประชาชนเลือกใช้ชุดตรวจ ATK ที่ได้รับการขึ้นทะเบียนจาก อย. และปฏิบัติตามคู่มือคําแนะนําการใช้งานให้ถูกต้องตามแต่ละยี่ห้อ เพื่อความปลอดภัยและประสิทธิภาพในการตรวจ
.
ปัจจุบัน ชุดตรวจ ATK ที่ขึ้นทะเบียนกับ อย. มี 2 แบบ คือ แบบตรวจจากโพรงจมูกและตรวจจากน้ําลายเท่านั้น โดยสามารถตรวจสอบชุดตรวจที่ได้รับอนุญาตได้ที่https://bit.ly/3mbqTC8และก่อนซื้อขอให้สังเกตฉลากภาษาไทย ซึ่งจะมีข้อความแสดง "บุคคลทั่วไปสามารถใช้ได้" เพื่อให้ได้รับชุดตรวจที่มีคุณภาพมาตรฐาน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ตั้งเป้า! เปิดประเทศให้ได้ภายใน 120 วัน
วันพฤหัสบดีที่ 17 มิถุนายน 2564
ตั้งเป้า! เปิดประเทศให้ได้ภายใน 120 วัน
....
นายกรัฐมนตรีประกาศเป้าหมายเปิดประเทศภายใน 120 วัน เพื่อฟื้นฟูเศรษฐกิจ ให้ประชาชนสามารถกลับมาประกอบอาชีพได้ดังเดิม
.
เมื่อถึงเวลานั้นจะมีประชาชนที่ได้รับวัคซีนอย่างน้อยเข็มแรกแล้ว 50 ล้านคน ซึ่งพร้อมสู่การเปิดรับนักท่องเที่ยวเข้าประเทศไทยอีกครั้ง โดยนักท่องเที่ยวที่ฉีดวัคซีนครบโดสควรเดินทางเข้าประเทศไทยได้โดยไม่ต้องกักตัว เช่นเดียวกับคนไทย
.
นายกรัฐมนตรีกําชับทุกหน่วยงาน ผู้ว่าราชการทุกจังหวัด เตรียมการให้พร้อมสําหรับการเปิดให้ประชาชนได้กลับมาประกอบอาชีพได้ รวมถึงเดินหน้าฉีดวัคซีนให้ประชาชนในพื้นที่อย่างมีประสิทธิภาพด้วย
.
"แม้การตัดสินใจครั้งนี้จะมีความเสี่ยง แต่ถึงเวลาแล้วที่เราจะต้องยอมรับความเสี่ยงร่วมกัน เพื่อความอยู่รอดของประชาชน ให้ประเทศสามารถเดินหน้าต่อไปได้"
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาล เผย ยอดค่าใช้จ่ายของรัฐพุ่งแล้วเกือบ 5.4 หมื่นล้านบาท ใช้ได้ถึง 30 เม.ย. นี้ ส่วน ก.คลังเร่งหารือข้อสรุป 2.6 ล้านสิทธิที่ถูกตัดสิทธิหลังไม่ได้ใช้ภายในกำหนด
วันเสาร์ที่ 5 มีนาคม 2565
โฆษกรัฐบาล เผย ยอดค่าใช้จ่ายของรัฐพุ่งแล้วเกือบ 5.4 หมื่นล้านบาท ใช้ได้ถึง 30 เม.ย. นี้ ส่วน ก.คลังเร่งหารือข้อสรุป 2.6 ล้านสิทธิที่ถูกตัดสิทธิหลังไม่ได้ใช้ภายในกําหนด
โฆษกรัฐบาล เผย ยอดค่าใช้จ่ายของรัฐพุ่งแล้วเกือบ 5.4 หมื่นล้านบาท ใช้ได้ถึง 30 เม.ย. นี้ ส่วน ก.คลังเร่งหารือข้อสรุป 2.6 ล้านสิทธิที่ถูกตัดสิทธิหลังไม่ได้ใช้ภายในกําหนด ด้าน “นายกฯ” เชิญชวนบริโภคผลไม้ตามฤดูกาลอุดหนุนเกษตรกรและเสริมวิตามิน
วันที่ 5 มี.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงความคืบหน้า มาตรการลดภาระค่าครองชีพของรัฐของปี 2565 จํานวน 3 โครงการ ที่เปิดให้ใช้จ่ายไปเมื่อวันที่ 1 ก.พ. 65 ประกอบด้วย โครงการคนละครึ่ง ระยะที่ 4 โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 ที่รัฐบาลเพิ่มวงเงินสนับสนุนในการช่วยลดภาระการจับจ่ายใช้สอยในชีวิตประจําวันของประชาชน กระตุ้นการบริโภคภายในประเทศ โดยความคืบหน้าล่าสุด ข้อมูล ณ วันที่ 3 มี.ค. 65 ผู้ใช้สิทธิ สะสม รวม 40.72 ล้านคน ยอดใช้จ่าย สะสม รวม 53,889.99 ล้านบาท แบ่งเป็น 1) โครงการคนละครึ่ง ระยะที่ 4 มีผู้ใช้สิทธิสะสม 26.23 ล้านคน ยอดใช้จ่ายสะสม 49,420.9 ล้านบาท แบ่งเป็นส่วนที่ประชาชนจ่ายสะสม 25,104.7 ล้านบาท และรัฐร่วมจ่ายสะสม 24,316.2 ล้านบาท 2) โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิสะสม 13.28 ล้านคน ยอดใช้จ่ายสะสม 4,116.12 ล้านบาท และ 3) โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิสะสม 1.21 ล้านคน ยอดใช้จ่ายสะสม 352.97 ล้านบาท
โฆษกประจําสํานักนายกรัฐมนตรี กล่าวเพิ่มเติมว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายในการขับเคลื่อนทุกกลไกเพื่อช่วยเหลือประชาชนในยุคที่ต้องเผชิญกับผลกระทบของสถานการณ์โควิด -19 โดยรัฐบาลได้มีมาตรการลดภาระค่าครองชีพของรัฐเพื่อแบ่งเบาค่าใช้จ่ายประจําวันของประชาชน เป็นการกระตุ้นและฟื้นฟูเศรษฐกิจ ซึ่งมีผู้ประกอบการบริการร้านค้า ร้านธงฟ้า OTOP รวมทั้งกิจการขนส่งสาธารณะ ร่วมโครงการมากมาย ถือเป็นโครงการที่ประชาชนและผู้ประกอบการรายย่อยที่ลงทะเบียนไว้ต่างได้ประโยชน์อย่างแท้จริง ทั้งนี้ หลังจากที่ให้สแกนใช้จ่ายสิทธิภายในวันที่ 28 ก.พ. ที่ผ่านมา พบว่ามีผู้ไม่ใช้สิทธิตามวันที่กําหนด ถูกตัดสิทธิจํานวน 2.6 ล้านสิทธิ ซึ่งขณะนี้กระทรวงการคลังอยู่ระหว่างการพิจารณาแนวทาง ในระดับนโยบายว่าจะดําเนินการกับสิทธิที่เหลืออย่างไรต่อไป
“ประชาชนสามารถใช้จ่ายโครงการคนละครึ่ง เฟส 4 ได้จนถึงวันที่ 30 เมษายน 2565 หรือจนกว่าจะใช้จ่ายเต็มวงเงิน 1,200 บาท โดยนายกรัฐมนตรี ได้มอบหมายให้กระทรวงการคลังและหน่วยงานด้านเศรษฐกิจร่วมกันออกแบบมาตรการต่าง ๆ ในการช่วยเหลือพี่น้องประชาชนในแต่ละช่วงสถานการณ์ที่เปลี่ยนไป ซึ่งต้องวิเคราะห์ปัจจัยหลายด้านควบคู่กัน นอกจากนี้ ท่านนายกฯ ยังได้ติดตามราคาสินค้าเกษตรเร่งช่วยเหลือ ชาวนา เกษตรกร โดยเชิญชวนให้ประชาชนบริโภค/อุดหนุนสินค้าเกษตร ผลไม้ตามฤดูกาลในช่วงนี้เป็นการเป็นการเพิ่มวิตามินซีช่วงสร้างภูมิคุ้มกันในร่างกายป้องกันโควิด-19 ได้ และขอให้ประชาชนเข้มงวดในมาตรการ Universal Prevention ใช้ชีวิตอย่างระมัดระวังต่อไป” นายธนกร กล่าว
รัฐบาลไทย-ข่าวทำเนียบรัฐบาล-วธ.สรรหาผู้ทำคุณประโยชน์ต่อวธ.ประจำปี 2564 ทั้งส่วนกลาง-ภูมิภาค 522 รางวัล เพื่อยกย่องเชิดชูเกียรติมอบโล่รางวัล “วัฒนคุณาธร”
วันศุกร์ที่ 6 สิงหาคม 2564
วธ.สรรหาผู้ทําคุณประโยชน์ต่อวธ.ประจําปี 2564 ทั้งส่วนกลาง-ภูมิภาค 522 รางวัล เพื่อยกย่องเชิดชูเกียรติมอบโล่รางวัล “วัฒนคุณาธร”
วธ.สรรหาผู้ทําคุณประโยชน์ต่อวธ.ประจําปี 2564 ทั้งส่วนกลาง-ภูมิภาค 522 รางวัล เพื่อยกย่องเชิดชูเกียรติมอบโล่รางวัล “วัฒนคุณาธร”
วธ.สรรหาผู้ทําคุณประโยชน์ต่อวธ.ประจําปี 2564 ทั้งส่วนกลาง-ภูมิภาค 522 รางวัล เพื่อยกย่องเชิดชูเกียรติมอบโล่รางวัล“วัฒนคุณาธร”แก่บุคคล คณะบุคคลและองค์กรร่วมเป็นพลังขับเคลื่อนงานศาสนา ศิลปะและวัฒนธรรมในโอกาสวันคล้ายวันสถาปนากระทรวง 3 ต.ค. 2564
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม (วธ.) ได้น้อมนําพระปฐมบรมราชโองการในพระบาทสมเด็จพระเจ้าอยู่หัวในการสืบสาน รักษา และต่อยอดมาเป็นแนวทางดําเนินงานในการขับเคลื่อนงานวัฒนธรรมของชาติ ภายใต้กรอบยุทธศาสตร์ชาติ ระยะ 20 ปี โดยยึดหลักธรรมาภิบาลและบูรณาการความร่วมมือกับทุกภาคส่วนทั้งสภาวัฒนธรรมทุกระดับ เครือข่ายทางศาสนา ศิลปะและวัฒนธรรม หน่วยงานรัฐ เอกชน ชุมชนและภาคประชาชนเพื่อขับเคลื่อนภารกิจด้านศาสนา ศิลปะ และวัฒนธรรมให้เกิดประโยชน์สูงสุดต่อคนไทยและประเทศชาติ ดังนั้น วธ.จึงได้ดําเนินการคัดเลือกผู้ทําคุณประโยชน์ต่อกระทรวงวัฒนธรรมเพื่อประกาศยกย่องเชิดชูเกียรติและมอบรางวัล “วัฒนคุณาธร” ให้แก่ภาคีเครือข่ายภาคประชาชนทั้งเด็ก เยาวชน บุคคล นิติบุคคลหรือคณะบุคคล ทั้งในส่วนกลางและส่วนภูมิภาคที่มีกิจกรรมหรือผลงานดีเด่นประจักษ์ถึงความมุ่งมั่นและทุ่มเทต่อการสนับสนุนการขับเคลื่อนการดําเนินงานด้านศาสนา ศิลปะและวัฒนธรรมในทุกมิติของวธ. ก่อให้เกิดคุณค่าและประโยชน์ต่อสาธารณชนอย่างกว้างขวางทั้งในประเทศและต่างประเทศ
รัฐมนตรีว่าการกระทรวงวัฒนธรรม กล่าวอีกว่า การคัดเลือกผู้ทําคุณประโยชน์ต่อวธ.และมอบรางวัล “วัฒนคุณาธร” วธ.ได้ดําเนินการมาตั้งแต่ปี พ.ศ.2550 ต่อเนื่องมาจนถึงปัจจุบัน ซึ่งขณะนี้วธ.อยู่ระหว่างดําเนินการคัดเลือกผู้ทําคุณประโยชน์ต่อวธ. แบ่งเป็น 3 ประเภท ได้แก่ 1. ประเภทเด็กหรือเยาวชน 2. ประเภทบุคคล และ3.ประเภทนิติบุคคล หรือคณะบุคคล ซึ่งปีนี้มีผู้ได้รับการเสนอชื่อเข้ารับการคัดเลือกเป็นผู้ทําคุณประโยชน์ต่อกระทรวงวัฒนธรรม ประจําปีงบประมาณ พ.ศ. 2564 รวมทั้งหมด 522 รางวัล แบ่งเป็นส่วนกลาง หน่วยงานในสังกัดวธ. 11 หน่วยงาน จํานวน 66 รางวัล และส่วนภูมิภาค 76 จังหวัด จํานวน 456 รางวัล ทั้งนี้ ผู้ได้รับการคัดเลือกจะได้รับโล่รางวัล“วัฒนคุณาธร” เนื่องในวันคล้ายวันสถาปนากระทรวงวัฒนธรรม 3 ตุลาคม 2564 ซึ่งปีนี้เป็นปีที่ 19 เพื่อเป็นการสร้างขวัญกําลังใจและความภาคภูมิใจให้แก่บุคคลและองค์กรภาคีเครือข่ายที่ได้ร่วมเป็นพลังสําคัญในการอนุรักษ์สืบสานมรดกทางศิลปวัฒนธรรมของท้องถิ่นและประเทศชาติให้คงอยู่อย่างยั่งยืน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม แจง ร่างกฎหมายป้องกันข่มขืน-ฆาตกรต่อเนื่อง เพื่อปกป้องผู้หญิง ไม่ได้ทำเร็วไป หวั่น เกิดเหตุอีก เร่งขับเคลื่อนเต็มสูบ
วันพฤหัสบดีที่ 5 พฤษภาคม 2565
รัฐมนตรีว่าการกระทรวงยุติธรรม แจง ร่างกฎหมายป้องกันข่มขืน-ฆาตกรต่อเนื่อง เพื่อปกป้องผู้หญิง ไม่ได้ทําเร็วไป หวั่น เกิดเหตุอีก เร่งขับเคลื่อนเต็มสูบ
รัฐมนตรีว่าการกระทรวงยุติธรรม แจง ร่างกฎหมายป้องกันข่มขืน-ฆาตกรต่อเนื่อง เพื่อปกป้องผู้หญิง ไม่ได้ทําเร็วไป หวั่น เกิดเหตุอีก เร่งขับเคลื่อนเต็มสูบ โอด ยังช้าไปด้วยซ้ํา ยัน เฝ้าระวังคนอันตราย 10 ปี ไม่ได้ละเมิดสิทธิ แต่เพื่อความปลอดภัยของประชาชน
วันที่ 26 เมษายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม ให้สัมภาษณ์ในรายการหนึ่ง ถึงประเด็น กฎหมายป้องกันบุคคลอันตรายผิดซ้ําซาก “คดีทางเพศ” ว่า ร่างกฎหมายป้องกันการกระทําความผิดซ้ําฯ ขณะนี้อยู่ในขั้นตอนการพิจารณาของ กมธ.วิสามัญพิจารณาร่าง พ.ร.บ.ป้องกันการกระทําผิดซ้ําฯ วุฒิสภา ในวาระที่สอง หลังที่ประชุม ส.ว.ได้ผ่านวาระแรกแล้ว
โดยผู้ดําเนินรายการถามว่า ส่วนที่หลายคนมองว่าร่างกฎหมายนี้ออกมาเร็วไปจะไม่ละเอียด นายสมศักดิ์ กล่าวว่า คิดว่า ความรู้สึกของคนอาจมองว่า เร็วไป แต่ใจตนคิดว่า ช้าไปด้วยซ้ํา เพราะผ่าน ส.ว.ก็ต้องทํากฎหมายรอง กว่าจะใช้ได้ก็ต้องรออีก 6 เดือน ซึ่งหากบังคับใช้ได้ช้า แล้วเกิดเหตุกับผู้หญิงขึ้นมาอีก ตนก็จะไม่มีความสุข ดังนั้น ในสมัยที่ตนเป็นรัฐมนตรีกระทรวงยุติธรรม ต้องทําให้สําเร็จ
นายสมศักดิ์ กล่าวอีกว่า ที่ริเริ่มร่างกฎหมายนี้ เพราะเห็นว่า นายสมคิด พุ่มพวง ฆาตกรต่อเนื่อง กระทําผิดซ้ําบ่อยครั้ง จึงออกกฎหมายฉบับนี้ เพื่อมาแก้ปัญหา โดยตนได้ให้ทีมงานตัวเอง ไปค้นของต่างประเทศว่า การควบคุมผู้กระทําผิดซ้ําแบบนี้ทําอย่างไรบ้าง พบว่า ที่สหรัฐอเมริกา มีกฎหมายฉบับหนึ่ง ชื่อ เมแกน เพื่อแก้ปัญหานี้โดยตรง ซึ่งเมื่อเราศึกษา จึงมีแนวความคิดว่า ถ้าสังคมรู้ว่า คนร้ายของประเทศอยู่ที่ไหน ก็จะไม่มีใครเสียชีวิต และประชาชน จะได้ระมัดระวังถูก
โดยผู้ดําเนินรายการถามย้ําว่าที่ผ่านมาได้มีการเฝ้าระวังหรือไม่ นายสมศักดิ์ กล่าวว่า ที่ผ่านมา เราก็มีการเฝ้าระวังผู้พ้นโทษอยู่แล้ว แต่เรายังไม่มีกฎหมายไปควบคุม อย่างอํานาจการใส่กําไลอีเอ็ม แต่เมื่อมีกฎหมายฉบับนี้ ก็จะได้เน้นการเฝ้าระวังเป็นหลัก เพราะเมื่อผู้ต้องขังพ้นโทษ ศาลจะกําหนดว่า ใครจะต้องถูกเฝ้าระวังบ้างในระยะเวลาที่กําหนด 10 ปี ซึ่งในอเมริกาเฝ้าระวังตลอดชีวิต แต่ของเรา หากผู้ถูกเฝ้าระวังประพฤติดี ก็สามารถลดระยะเวลาควบคุมได้ ส่วนหากประพฤติไม่ดี ก็มีสิทธิถูกคุมขังได้เหมือนกัน
“ผมขอยืนยันว่า ร่างกฎหมายนี้ เป็นมาตรการสร้างความปลอดภัยของประชาชน ซึ่งไม่ใช่เป็นเรื่องการละเมิดสิทธิที่พ้นโทษแล้ว ยังถูกเฝ้าระวัง เพราะจากที่เป็นข่าว ก็ยังมีผู้กระทําความผิดซ้ําอยู่ ผมจึงเชื่อว่า สิ่งที่ได้ขับเคลื่อนไป เป็นประโยชน์ต่อประชาชนเป็นอย่างมาก และถ้าสังคมเห็นผมทําดี ก็ขอให้ร่วมกันผลักดัน โดยผมขอขอบคุณ สภาฯ ที่มาจากการเลือกตั้ง และ ครม.ที่ได้เร่งเรื่องนี้ เพราะถือเป็นกฎหมายฉบับแรก ที่สร้างความปลอดภัยให้กับประชาชน” รมว.ยุติธรรม
นอกจากนี้ ผู้ดําเนินรายการได้ถามถึงกรณีการฉีดให้ไข่ฝ่อ เป็นอย่างไร นายสมศักดิ์ กล่าวว่า เรื่องนี้เป็นเรื่องรอง เพราะผู้ต้องขัง ที่ต้องการลดความต้องการทางเพศ ต้องร้องขอ ถึงจะฉีดได้ ซึ่งไม่สามารถบังคับไปฉีดได้ โดยตนยังอยากให้ทีมแพทย์ ไปศึกษาเพิ่มเติมก่อน และหากมีการปรับแก้ ก็สามารถแก้ไขเพิ่มเติมประเด็นนี้ได้ ถ้าหากเห็นว่า เป็นการสร้างความปลอดภัยให้กับประชาชน
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่โคราช มอบ ส.ป.ก.4-01
วันเสาร์ที่ 26 มิถุนายน 2564
รมช.ธรรมนัส ลงพื้นที่โคราช มอบ ส.ป.ก.4-01
รมช.ธรรมนัส ลงพื้นที่โคราช มอบ ส.ป.ก.4-01 ให้พี่น้องเกษตรกรชาวปากช่อง เพื่อให้เกษตรกรมีอาชีพ มีรายได้ มีความเป็นอยู่ที่ดีขึ้น
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานการมอบหนังสืออนุญาตให้เข้าทําประโยชน์ในเขตปฏิรูปที่ดินจังหวัดนครราชสีมาณสหกรณ์การเกษตรในเขตปฏิรูปที่ดินปากช่อง(คทช.)จํากัดว่ากระทรวงเกษตรและสหกรณ์โดยสํานักงานการปฏิรูปที่ดินเพื่อเกษตรกรรม(ส.ป.ก.)นอกจากจะดําเนินการจัดที่ดินให้กับเกษตรกรแล้วยังมีหน้าที่ในการพัฒนาโครงสร้างพื้นฐานและอาชีพให้เกษตรกรมีความเป็นอยู่ที่ดีขึ้นการให้สิทธิในที่ดินจัดเป็นนโยบายที่สําคัญของรัฐบาลที่ต้องการให้ประชาชนมีสิทธิในที่ดินอย่างถูกต้องตามกฎหมายและมีที่ดินทํากินและอยู่อาศัยเป็นของตนเองซึ่งเป็นการลดความเหลื่อมล้ําในการถือครองที่ดินโดยรัฐจะนําที่ดินของรัฐที่ไม่สามารถสงวนหวงห้ามไว้ได้อีกต่อไปหรือรัฐจัดซื้อที่ดินจากผู้มีมากและไม่ใช้ประโยชน์นํามาจัดให้กับผู้ที่เป็นเกษตรกรผู้ยากจนหรือผู้ไม่มีที่ดินทํากินได้มีที่ดินในการประกอบอาชีพหรืออยู่อาศัย
“วันนี้มีความยินดีเป็นอย่างยิ่งกับเกษตรกรผู้ที่ได้รับมอบหนังสืออนุญาตให้เข้าทําประโยชน์ในเขตปฏิรูปที่ดินส.ป.ก. 4-01โดยเกษตรกรที่มารับนั้นเป็นเกษตรกรในท้องที่อําเภอปากช่องจํานวนทั้งสิ้น92รายเนื้อที่ประมาณ2,020-1-16ไร่การได้รับสิทธิในที่ดินทุกท่านที่ได้รับสามารถนําไปเป็นเอกสารแสดงสิทธิในที่ดินได้อย่างถูกกฎหมายใช้ประกันการกู้เงินจากธนาคารเพื่อการเกษตรและสหกรณ์หรือธ.ก.ส.ได้ทั้งยังใช้ร่วมโครงการของรัฐได้ทุกกรณีเช่นการให้ความช่วยเหลือในการประกอบอาชีพการช่วยเหลือด้านการเกิดภัยพิบัติหรือการช่วยเหลือในด้านราคาผลผลิตทางการเกษตรตกต่ําเป็นต้นทั้งนี้ขอให้เกษตรกรใช้ที่ดินเพื่อการประกอบอาชีพให้เกิดรายได้มีชีวิตความเป็นอยู่ที่ดีขึ้นกว่าเดิมและขอให้รักและหวงแหนที่ดินไว้เพื่อให้ลูกหลานใช้ประกอบอาชีพและอยู่อาศัยตลอดไป”ร้อยเอกธรรมนัสกล่าว
สําหรับหนังสืออนุญาตให้เข้าทําประโยชน์ในเขตปฏิรูปที่ดินส.ป.ก. 4-01ที่นํามามอบให้กับเกษตรกรในวันนี้ได้รับรายงานจากเลขาธิการสํานักงานการปฏิรูปที่ดินเพื่อเกษตรกรรมว่าเป็นกรณีที่ดินของรัฐซึ่งเดิมรัฐสงวนหวงห้ามไว้เป็นป่าสงวนแห่งชาติซึ่งเสื่อมโทรมลงทั้งมีผู้อยู่อาศัยประกอบอาชีพการเกษตรเต็มพื้นที่รัฐไม่สามารถสงวนหวงห้ามไว้ได้อีกต่อไปจึงมอบที่ดินดังกล่าวให้สํานักงานการปฏิรูปที่ดินเพื่อเกษตรกรรมหรือส.ป.ก.นํามาจัดให้สิทธิในที่ดินกับผู้ถือครองทําประโยชน์และเป็นเกษตรกรต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย อภิปรายงบประมาณปี 66 วันแรก นายก ฯ มั่นใจรัฐบาลสามารถตอบทุกข้อซักถาม วอนฝ่ายค้านอภิปรายอย่างสร้างสรรค์ ให้ประชาชนได้รับความรู้รอบด้าน อย่าหวังแค่ผลประโยชน์ทางการเมือง
วันอังคารที่ 31 พฤษภาคม 2565
โฆษกรัฐบาลเผย อภิปรายงบประมาณปี 66 วันแรก นายก ฯ มั่นใจรัฐบาลสามารถตอบทุกข้อซักถาม วอนฝ่ายค้านอภิปรายอย่างสร้างสรรค์ ให้ประชาชนได้รับความรู้รอบด้าน อย่าหวังแค่ผลประโยชน์ทางการเมือง
โฆษกรัฐบาลเผย อภิปรายงบประมาณปี 66 วันแรก นายก ฯ มั่นใจรัฐบาลสามารถตอบทุกข้อซักถาม วอนฝ่ายค้านอภิปรายอย่างสร้างสรรค์ ให้ประชาชนได้รับความรู้รอบด้าน อย่าหวังแค่ผลประโยชน์ทางการเมือง
วันที่ 31 พ.ค. 2565 นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า วันนี้ การประชุมรัฐสภา เพื่อพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2566 ที่รัฐบาลได้นําเสนอต่อสมาชิกสภาผู้แทนราษฎร ถือเป็นเครื่องมือสําคัญในการขับเคลื่อนประเทศตามแนวทางการพัฒนาของยุทธศาสตร์ชาติ แผนแม่บทภายใต้ยุทธศาสตร์ชาติและแผนย่อย (ร่าง) แผนพัฒนาเศรษฐกิจและสังคมแห่งชาติ ฉบับที่ 13 (ร่าง) นโยบายและแผนระดับชาติว่าด้วยความมั่นคงแห่งชาติ แผนการปฏิรูปประเทศ (ฉบับปรับปรุง) และนโยบายรัฐบาล ให้บรรลุเป้าหมายตามที่กําหนดไว้อย่างเป็นรูปธรรม เกิดผลสัมฤทธิ์และประโยชน์สูงสุดต่อประชาชน โดยรัฐบาลได้ดําเนินการให้สอดคล้องกับสภาวะทางเศรษฐกิจภายในประเทศและภายนอกประเทศ รวมทั้งสถานการณ์การแพร่ระบาดของโรคติดเชื้อไวรัสโคโรนา 2019
นายธนกรยังกล่าวว่า การอภิปรายร่างพระราชบัญญัติงบประมาณรายจ่ายประจําปี 2566 ระหว่างวันที่ 31 พ.ค.- 2 มิ.ย.นี้ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้กําชับคณะรัฐมนตรี (ครม.) เข้าร่วมรับฟังการอภิปราย รวมถึงเตรียมความพร้อมการตอบคําถามและชี้แจงทุกข้อสงสัยให้กระจ่างชัดเจน ให้ประชาชนคลายความกังวล โดยเฉพาะงบประมาณของกระทรวงต่างๆ ต้องมีคําตอบสร้างความเข้าใจต่อพี่น้องประชาชนให้เห็นถึงผลประโยชน์ที่จะได้รับ มั่นใจรัฐบาลสามารถตอบทุกข้อซักถามด้วยข้อเท็จจริง ประชาชนที่ติดตามการอภิปราย ร่าง พ.ร.บ. งบประมาณรายจ่ายฯ ยังจะได้ทราบแนวทางการบริหารประเทศของรัฐบาล รวมทั้งโครงการต่าง ๆ ที่เป็นประโยชน์ด้วย
นายธนกร กล่าวอีกว่า ขอความร่วมมือฝ่ายค้านให้อภิปรายอย่างสร้างสรรค์ให้เกิดประโยชน์ ประชาชนได้รับความรู้จากการอภิปรายครั้งนี้ อย่าหวังเพียงแค่ผลประโยชน์ทางการเมือง นายกรัฐมนตรีย้ํา ภายใต้สภาวการณ์ทางเศรษฐกิจปัจจุบัน รัฐบาลมีความจําเป็นต้องดําเนินนโยบายการคลังแบบขยายตัวผ่านการจัดทํางบประมาณขาดดุล เพื่อสนับสนุนการฟื้นตัวของเศรษฐกิจให้เป็นไปอย่างต่อเนื่อง และขอให้ประชาชนมั่นใจว่า งบประมาณจะถูกนําไปใช้อย่างคุ้มค่าเกิดประโยชน์ต่อประเทศชาติ และประชาชน
รัฐบาลไทย-ข่าวทำเนียบรัฐบาล-กรมทางหลวงเชื่อมโยงโคราช - ขอนแก่น ขยายถนนสาย นครราชสีมา - บรรจบทางหลวง 2067 (บ้านบิง) แล้วเสร็จ
วันอังคารที่ 9 สิงหาคม 2565
กรมทางหลวงเชื่อมโยงโคราช - ขอนแก่น ขยายถนนสาย นครราชสีมา - บรรจบทางหลวง 2067 (บ้านบิง) แล้วเสร็จ
“ชีวิตวิถีใหม่ ขับขี่อย่างปลอดภัย ไร้อุบัติเหตุ”
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า สํานักก่อสร้างทางที่ 2 ได้ดําเนินการก่อสร้างโครงการก่อสร้างทางหลวงหมายเลข 2 สาย นครราชสีมา - บรรจบทางหลวงหมายเลข 2067 (บ้านบิง) ในพื้นที่อําเภอเมืองนครราชสีมา และอําเภอโนนสูง จังหวัดนครราชสีมา ระยะทางยาวประมาณ 16.21 กิโลเมตร เป็นมาตรฐานทางชั้นพิเศษ 6 ช่องจราจร แล้วเสร็จ ช่วยเพิ่มประสิทธิภาพจราจร ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่มีนโยบายในการพัฒนาโครงข่ายคมนาคมขนส่งทั่วประเทศอย่างบูรณาการ เพื่ออํานวยความสะดวกประชาชนให้สามารถเดินทางสัญจรได้อย่างสะดวก รวดเร็ว และปลอดภัย
สําหรับทางหลวงหมายเลข 2 สายนครราชสีมา - บรรจบทางหลวงหมายเลข 2067 (บ้านบิง) ระหว่าง กม. ที่ 161+281 - 177+500 มีจุดเริ่มต้นโครงการอยู่ในเขตพื้นที่ ตําบลบ้านโพธิ์ อําเภอเมืองนครราชสีมา ผ่าน อําเภอเฉลิมพระเกียรติ และสิ้นสุดโครงการที่ ตําบลบิง อําเภอโนนสูง จังหวัดนครราชสีมา ระยะทางรวม ประมาณ 16.21 กิโลเมตร ซึ่งเป็นเส้นทางเศรษฐศาสตร์ในการเดินทางท่องเที่ยวและการขนส่งด้านโลจิสติกส์เชื่อมโยงระหว่างภาค รวมถึงภายในจังหวัดนครราชสีมาเชื่อมโยงจังหวัดขอนแก่น และพื้นที่ใกล้เคียงด้วย โดยในปี 2560 เส้นทางสายนี้มีปริมาณการจราจร จํานวน 33,420 คัน/วัน และมีปริมาณรถบรรทุกมากถึง 22.59 % นับว่าเป็นการจราจรที่สูงและมีแนวโน้มเพิ่มสูงขึ้นในอนาคต และเดิมมีช่องจราจรเพียง 4 ช่อง จึงเกิดการจราจรติดขัดและเสี่ยงต่อการเกิดอุบัติเหตุได้ง่ายในช่วงเวลาปกติและช่วงเทศกาลสําคัญ กรมทางหลวง (ทล.) จึงดําเนินการก่อสร้างขยายสายทางดังกล่าว เพื่อบูรณะปรับปรุงและเพิ่มประสิทธิภาพการให้บริการของสายทาง โดยมี ระยะทางยาวประมาณ 16.21กิโลเมตร ลักษณะเป็นมาตรฐานทางชั้นพิเศษ ขยายจากเดิม 4 ช่องจราจร เป็น 6 ช่องจราจร ผิวทางแบบคอนกรีต กว้างช่องจราจรละ 3.5 เมตร ไหล่ทางด้านนอกกว้าง 2.5 เมตร ไหล่ทางด้านในกว้าง 1.5 เมตร รวมความกว้าง 14.5 เมตร รวมงานติดตั้งไฟฟ้าแสงสว่างบนทางหลวง ใช้งบประมาณรวม 697,277,000 บาท
โครงการดังกล่าวเป็นเส้นทางที่สามารถรองรับการจราจรที่เพิ่มสูงขึ้น ช่วยแก้ไขปัญหาการจราจรติดขัด และลดความเสี่ยงในการเกิดอุบัติเหตุ ช่วยเพิ่มประสิทธิภาพการจราจรในด้านความปลอดภัย มีความสะดวกและรวดเร็วในการคมนาคมขนส่ง ช่วยบูรณะและพัฒนาโครงข่ายทางหลวงสายหลักที่เชื่อมโยงระหว่างภาค ส่งเสริมการพัฒนาด้านเศรษฐกิจ สังคม และการท่องเที่ยวในภูมิภาค ทั้งนี้ ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม แย้มเตรียมเปิดเยี่ยมญาตินักโทษภายในเดือนพฤศจิกายน เริ่มจากคุกที่ฉีดวัคซีนเข็มสองครบแล้ว
วันเสาร์ที่ 23 ตุลาคม 2564
รัฐมนตรีว่าการกระทรวงยุติธรรม แย้มเตรียมเปิดเยี่ยมญาตินักโทษภายในเดือนพฤศจิกายน เริ่มจากคุกที่ฉีดวัคซีนเข็มสองครบแล้ว
รัฐมนตรีว่าการกระทรวงยุติธรรม แย้มเตรียมเปิดเยี่ยมญาตินักโทษภายในเดือนพฤศจิกายน เริ่มจากคุกที่ฉีดวัคซีนเข็มสองครบแล้ว พร้อมให้เรือนจําพัฒนาระบบฝากเงินออนไลน์ให้ผู้ต้องขังซื้อของใช้ที่จําเป็นได้ตามสิทธิมนุษยชน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงสถานการณ์โควิด-19 ในเรือนจําว่า ขณะนี้สถานการณ์ถือว่าเราควบคุมและจัดการได้ดี เพราะพบผู้ติดเชื้อน้อยลงมาก และการเสียชีวิตจากโควิดก็ต่ํากว่าค่าเฉลี่ยมากกว่าพื้นที่ข้างนอกแล้ว โดยตนได้สั่งให้กรมราชทัณฑ์สต็อกยาฟ้าทะลายโจรให้ผู้ต้องขัง ขณะนี้มี 71 แคปซูลต่อคน และผู้ต้องขังได้รับการฉีดวัคซีนเข็มแรกครบหมดแล้ว และเข็มสองจะเสร็จภายในเดือน ต.ค.นี้ ตนเตรียมแผนแล้วว่าภายในเดือน พ.ย. จะอนุญาตให้ญาติเข้าเยี่ยมผู้ต้องขังได้อีกด้วย ขณะนี้ได้ให้กรมราชทัณฑ์ไปพิจารณาเตรียมความพร้อมหาวันที่เหมาะสมแล้วในส่วนของเรือนจําที่ไม่มีการระบาดและได้รับวัคซีนหมดแล้ว ส่วนเรือนจําที่พึ่งพ้นการระบาดจะต้องรอการฉีดวัคซีนกระตุ้นให้ผู้ต้องขังที่หายจากการติดเชื้อภายใน 1-3 เดือน ทั้งนี้ เมื่อฉีดวัคซีนครบก็อยากให้ญาติพี่น้องได้พบปะกันเสียที
นายสมศักดิ์ กล่าวอีกว่า นอกจากนี้ตนยังได้ให้เรือนจําทุกเรือนจําไปพัฒนาระบบการฝากเงินออนไลน์ให้แก่ญาติของผู้ต้องขัง เพื่อให้ผู้ต้องขังสามารถซื้อของใช้ที่จําเป็นต่อการใช้ชีวิตได้อย่างสะดวกตามสิทธิมนุษยชน เพราะที่ผ่านมาในช่วงสถานการณ์การแพร่ระบาดของไวรัสโควิด เรือนจําไม่ได้มีการเปิดให้เยี่ยมญาติ ดังนั้นเราจึงควรพัฒนาระบบใหม่ๆให้ทันสมัยรองรับตามโลกที่เปลี่ยนแปลงไปอย่างรวดเร็วด้วย
รัฐบาลไทย-ข่าวทำเนียบรัฐบาล-มอบถุงยังชีพให้แก่ผู้ประสบภัยและเจ้าหน้าที่ที่ได้รับผลกระทบจากเหตุเพลิงไหม้โรงงานผลิตเม็ดโฟมพลาสติกในซอยกิ่งแก้ว 21
วันพฤหัสบดีที่ 8 กรกฎาคม 2564
มอบถุงยังชีพให้แก่ผู้ประสบภัยและเจ้าหน้าที่ที่ได้รับผลกระทบจากเหตุเพลิงไหม้โรงงานผลิตเม็ดโฟมพลาสติกในซอยกิ่งแก้ว 21
รมว.เกษตรฯ มอบปลัด กษ. นําทีมผู้บริหารลงพื้นที่มอบถุงยังชีพให้แก่ผู้ประสบภัยและเจ้าหน้าที่ที่ได้รับผลกระทบจากเหตุเพลิงไหม้โรงงานผลิตเม็ดโฟมพลาสติกในซอยกิ่งแก้ว 21 จํานวน 112,582 ครัวเรือน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้ ดร.ทองเปลว กองจันทร์ ปลัดกระทรวงเกษตรและสหกรณ์ พร้อมด้วยผู้บริหารกระทรวงเกษตรและสหกรณ์ ลงพื้นที่มอบถุงยังชีพให้แก่ผู้ประสบภัยและเจ้าหน้าที่ที่ได้รับผลกระทบจากเหตุเพลิงไหม้โรงงานผลิตเม็ดโฟมพลาสติกในซอยกิ่งแก้ว 21 จํานวน 112,582 ครัวเรือน เพื่อนําไปใช้ประโยชน์ ณ ศูนย์อพยพจุดองค์การบริหารส่วนตําบลบางพลีใหญ่ อําเภอบางพลี จังหวัดสมุทรปราการ
ทั้งนี้ หน่วยงานในสังกัดกระทรวงเกษตรและสหกรณ์ในพื้นที่จังหวัดสมุทรปราการ ได้ลงพื้นที่สํารวจความเสียหายที่เกี่ยวข้องกับภารกิจ ซึ่งได้รับแจ้งจากสํานักงานปศุสัตว์จังหวัดสมุทรปราการ ถึงความเสียหายในเบื้องต้น ได้แก่ 1) จํานวนปศุสัตว์ในพื้นที่ที่คาดว่าได้รับผลกระทบ คือ ไก่พื้นเมือง จํานวน 1,000 ตัว ห่างจากจุดเกิดเหตุระเบิด 200 เมตร โค กระบือ แพะ แกะ ม้า จํานวน 22 ตัว (วัดกิ่งแก้ว) ห่างจากจุดเกิดเหตุระเบิด 500 เมตร 2) สัตว์เลี้ยงสุนัขและแมว ของประชาชนในพื้นที่ใกล้เคียง ได้มีเจ้าหน้าที่อาสารับเลี้ยงแล้ว และ 3) จัดหน่วยบริการสัตวแพทย์เคลื่อนที่ ให้บริการประชาชนที่ได้รับผลกระทบ ณ องค์การบริหารส่วนตําบลบางพลีใหญ่
"ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มีความห่วงใยพี่น้องประชาชนที่ได้รับผลกระทบ รวมถึงเจ้าหน้าที่ที่ต้องทํางานอย่างหนักเพื่อช่วยให้สถานการณ์ดีขึ้น ในวันนี้ กระทรวงเกษตรฯ จึงได้นําสิ่งของจําเป็นมามอบให้กับรองผู้ว่าราชการจังหวัดสมุทรปราการ (นายสุเมธ ธีรนิติ) และนายกองค์การบริหารส่วนตําบลบางพลีใหญ่ (นายฉะโอด รุ่งเรือง) เพื่อส่งมอบต่อให้แก่ผู้ประสบภัยและเจ้าหน้าที่ นอกจากนี้ กระทรวงเกษตรฯ โดยกรมชลประทาน กรมปศุสัตว์ ยังได้ร่วมสนับสนุนน้ําดื่ม และกรมส่งเสริมการเกษตรได้สนับสนุนกล้วยหอมด้วย" ดร.ทองเปลว กล่าว
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมพินิจและคุ้มครองเด็กและเยาวชน จัดโครงการปลูกพืชสมุนไพร สําหรับเด็กและเยาวชน หวังช่วยฝึกอาชีพ-เป็นทางเลือกรักษาโควิดตามนโยบาย รัฐมนตรีว่าการกระทรวงยุติธรรม
วันจันทร์ที่ 2 สิงหาคม 2564
กระทรวงยุติธรรม โดยกรมพินิจและคุ้มครองเด็กและเยาวชน จัดโครงการปลูกพืชสมุนไพร สําหรับเด็กและเยาวชน หวังช่วยฝึกอาชีพ-เป็นทางเลือกรักษาโควิดตามนโยบาย รัฐมนตรีว่าการกระทรวงยุติธรรม
กรมพินิจและคุ้มครองเด็กและเยาวชน จัดโครงการปลูกพืชสมุนไพร สําหรับเด็กและเยาวชน หวังช่วยฝึกอาชีพ-เป็นทางเลือกรักษาโควิดตามนโยบาย รัฐมนตรีว่าการกระทรวงยุติธรรม เตรียมประสานกรมแพทย์แผนไทยอบรมปลูก-ใช้ฟ้าทะลายโจรให้เจ้าหน้าที่เพื่อนําไปใช้ได้จริง
พ.ต.ท.วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน เปิดเผยว่า ปัจจุบันประเทศไทยได้มีความสนใจใช้ยาสมุนไพรมากขึ้นและมีแนวโน้มจะหายาก ซึ่งในขณะนี้ฟ้าทะลายโจรขาดตลาดอย่างมาก เพราะประชาชนเริ่มให้ความสนใจสมุนไพรไทยมากขึ้น เป็นอีกทางเลือกหนึ่งในการป้องกันและรักษาโรคติดเชื้อไวรัสโควิด-19 และนายสมศักดิ์ เทพสุทิน รัฐมนตรีว่าการกระทรวงยุติธรรมได้มีนโยบาย ส่งเสริมและพัฒนาแหล่งปลูกพืชสมุนไพรภายในสถานที่ควบคุม เพื่อใช้ในการป้องกันและดูแลสุขภาพของประชาชนและเพื่ออนุรักษ์พืชสมุนไพรไว้ใช้ประโยชน์ประกอบกับสามารถนําพืชสมุนไพรมาแปรรูป เป็นอาหารเพื่อสุขภาพและยารักษาโรค ตนจึงสั่งการให้มีการจัดทําโครงการส่งเสริมและพัฒนาการปลูกพืชสมุนไพร สําหรับเด็กและเยาวชนภายในสถานที่ควบคุม เพื่อส่งเสริมให้เด็กและเยาวชนในศูนย์ฝึกและสถานพินิจที่มีพื้นที่เหมาะสมในการเพาะปลูกและเพาะผลิตเมล็ดพันธุ์หรือต้นกล้าแจกจ่ายให้กับประชาชนในชุมชน และส่งเสริมให้ศูนย์ฝึกและสถานพินิจเรียนรู้การใช้สมุนไพรเพื่อการป้องกันและรักษาโรค เป็นการฝึกอาชีพให้กับเด็กและเยาวชนให้สามารถนําไปประกอบอาชีพได้เมื่อพ้นจากการดูแลของกรมพินิจฯโดยใช้ศูนย์ฝึกและอบรมเด็กและเยาวชน 20 แห่ง สถานพินิจและคุ้มครองเด็กและเยาวชนที่มีแรกรับ 36 แห่ง รวมพื้นที่เพาะปลูกกว่า 50 ไร่
พ.ต.ท.วรรณพงษ์ กล่าวอีกว่า กรมพินิจฯ ได้ติดต่อประสานขอความเมล็ดพันธุ์และต้นกล้าสมุนไพร ได้แก่ ฟ้าทะลายโจร กระชายขาว ขมิ้นชัน ขิง จากกรมวิชาการเกษตร เพื่อให้ศูนย์ฝึกฯ และสถานพินิจฯ ประสานสํานักวิจัยและ พัฒนาการเกษตรในพื้นที่ต่อไป ทั้งนี้ ศูนย์ฝึกฯ และสถานพินิจฯ สามารถประสานเกษตรจังหวัดหรือเกษตรอําเภอ ในพื้นที่เพื่อศึกษาเรียนรู้การเพาะปลูกพืชสมุนไพรได้ และจะจัดสรรเมล็ดพันธุ์พืชสมุนไพรฟ้าทะลายโจร ให้กับศูนย์ฝึกและอบรมเด็กและเยาวชน เพื่อเพาะปลูกขยายพันธุ์พืชในพื้นที่หน่วยงาน นอกจากนี้ ในวันที่ 3 ส.ค.กรมพินิจฯจะจัดอบรม online ให้กับเจ้าหน้าที่ของกรมพินิจฯทั่วประเทศ เรื่องวิธีการเลือกซื้อและทานยาฟ้าทะลายโจร แบบถูกต้อง ทั้งแบบเพื่อรักษาและทานเพื่อป้องกัน โดยมีวิทยากรจากกรมแพทย์แผนไทย และสัปดาห์ถัดไป จะจัดอบรม online การปลูกฟ้าทะลายโจรให้กับข้าราชการและเจ้าหน้าที่กรมพินิจฯ ทั่วประเทศ เพื่อนําไปใช้ได้เป็นสร้างการรับรู้ ให้ความรู้และส่งเสริมให้ดําเนินการได้จริง
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมหารือเพื่อขับเคลื่อนระบบการหมุนเวียนผู้ต้องขังเข้าสู่การทำงานในนิคมอุตสาหกรรมราชทัณฑ์
วันพุธที่ 10 พฤศจิกายน 2564
ปลัดกระทรวงยุติธรรม ประชุมหารือเพื่อขับเคลื่อนระบบการหมุนเวียนผู้ต้องขังเข้าสู่การทํางานในนิคมอุตสาหกรรมราชทัณฑ์
ปลัดกระทรวงยุติธรรมประชุมหารือเพื่อขับเคลื่อนระบบการหมุนเวียนผู้ต้องขังเข้าสู่การทํางานในนิคมอุตสาหกรรมราชทัณฑ์
ในวันอังคารที่ ๙ พฤศจิกายน ๒๕๖๔ เวลา ๑๗.๐๐ น. ณ ห้องประชุม ๑๑-๐๒ อาคารกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมหารือเพื่อขับเคลื่อนระบบการหมุนเวียนผู้ต้องขังเข้าสู่การทํางานในนิคมอุตสาหกรรมราชทัณฑ์ โดยมีนางสาวนันทรัศมิ์ เทพดลไชย รองอธิบดีกรมคุมประพฤติและผู้อํานวยการสํานักงานส่งเสริมสัมมาชีพและผลิตภัณฑ์เพื่อการพัฒนาพฤตินิสัย (สมภพ) นายสิทธิ สุธีวงศ์ รองอธิบดีกรมราชทัณฑ์ นายนักรบ นาคพรหม ผู้บัญชาการเรือนจํากลางชลบุรี พร้อมทั้งเจ้าหน้าที่กรมราชทัณฑ์ เข้าร่วมประชุม
โดยสํานักงานส่งเสริมสัมมาชีพและผลิตภัณฑ์เพื่อการพัฒนาพฤตินิสัย (สมภพ) ร่วมกับกรมราชทัณฑ์จะเป็นหน่วยงานที่ดําเนินการ โดยมีวัตถุประสงค์หลัก คือ การร่วมหาแนวทางที่จะสามารถทําให้นิคมอุตสาหกรรมเกิดขึ้นได้อย่างรวดเร็ว เตรียมความพร้อมในการหมุนเวียนผู้ต้องขังที่จะเข้าไปทํางาน (Flow) ในนิคมอุตสาหกรรม รวมถึงหาข้อต่อหรือตัวเชื่อมในการดําเนินการ และหาแผนการดําเนินงานเป็นกรอบไว้รองรับหลายแนวทาง โดยการขับเคลื่อนจะเป็นการกําหนด แผนงาน ตามความเหมาะสม คือ แผน A การกําหนดศูนย์เตรียมความพร้อม ๔ แห่ง ได้แก่ ชลบุรี สมุทรปราการ ระยอง และ สมุทรสาคร และ แผน B การกําหนดกลุ่มเรือนจํา ให้ทําหน้าที่เป็นศูนย์เตรียมความพร้อม เช่น กลุ่มเรือนจําพระนครศรีอยุธยา และกลุ่มเรือนจําจังหวัดปทุมธานี
รัฐบาลไทย-ข่าวทำเนียบรัฐบาล-รัฐบาลเฝ้าระวังการลักลอบรวมกลุ่ม ควบคุมโรคโควิด-19
วันพุธที่ 23 มิถุนายน 2564
รัฐบาลเฝ้าระวังการลักลอบรวมกลุ่ม ควบคุมโรคโควิด-19
พฤหัสบดีที่ 20 พฤษภาคม 2564
Your browser does not support the audio element.
​ต่อจากนี้ไป ขอเชิญรับฟังไทยคู่ฟ้า ครับ
รัฐบาลระดมกําลังฝ่ายปกครองและฝ่ายความมั่นคงในทุกจังหวัดทั่วประเทศ เฝ้าระวังอย่างเข้มงวดไม่ให้มีการลักลอบเล่นการพนัน ชนไก่ ชนโค ตลอดจนกิจกรรมที่มีการรวมกลุ่มกัน เช่น งานบุญ งานเลี้ยง งานสัมมนาของที่ทํางาน เป็นต้น เพื่อป้องกันไม่ให้เกิดการแพร่ระบาดของโรคโควิด-19 เพิ่มขึ้น และขอให้ทุกภาคส่วนปฏิบัติตามมาตรการ D-M-H-T-T-A คือ อยู่ห่าง ใส่แมส หมั่นล้างมือ วัดอุณหภูมิ ตรวจเชื้อโควิด-19 และใช้แอปไทยชนะและหมอชนะอย่างสม่ําเสมอ พร้อมทั้งขอความร่วมมือประชาชนในพื้นที่จังหวัดชายแดน ช่วยกันเป็นหูเป็นตา หากพบเป็นการลักลอบข้ามแดนผิดกฎหมายขอให้แจ้งเจ้าหน้าที่ตํารวจ ทหาร หรือผู้นําชุมชนในพื้นที่โดยเร็ว
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีพอใจไทยอันดับ 1 อาเซียน ต่อเนื่อง 3 ปี ในรายงานประเทศที่มีการพัฒนายั่งยืนของสหประชาชาติ (UN SDGs)
วันอังคารที่ 29 มิถุนายน 2564
นายกรัฐมนตรีพอใจไทยอันดับ 1 อาเซียน ต่อเนื่อง 3 ปี ในรายงานประเทศที่มีการพัฒนายั่งยืนของสหประชาชาติ (UN SDGs)
นายกรัฐมนตรีพอใจไทยอันดับ 1 อาเซียน ต่อเนื่อง 3 ปี ในรายงานประเทศที่มีการพัฒนายั่งยืนของสหประชาชาติ (UN SDGs)
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า มหาวิทยาลัย Cambridge ได้เผยแพร่รายงานการพัฒนาอย่างยั่งยืนปี 2564 (Sustainable Development Report 2021) พบว่าประเทศไทยได้รับการจัดอันดับที่ 43 ของโลก จากทั้งหมด 165 ประเทศทั่วโลก เป็นอันดับ 1 ของอาเซียนต่อเนื่องเป็นปีที่ 3 แล้ว และเป็นลําดับ 3 ในทวีปเอเชีย ในรายงานการจัดอันดับการพัฒนาอย่างยั่งยืนนี้
ซึ่งรายงานการพัฒนาที่ยั่งยืน “SDG Index” เป็นการประเมินความก้าวหน้าในการบรรลุเป้าหมายการพัฒนาที่ยั่งยืน 17 ข้อ ทั้งนี้ ประเทศไทยมีคะแนนเฉลี่ยรวม 74.19 ซึ่งสูงกว่าค่าเฉลี่ยของภูมิภาคเอเชียตะวันออกและเอเชียใต้ที่ 65.7 คะแนน และในรายงานได้ระบุว่า ไทยบรรลุเป้าหมายแล้วในหัวข้อ SDG 1 ขจัดความยากจน (No Poverty) ทั้งยังมีเป้าหมาย SDGs ที่มีสัดส่วนของตัวชี้วัดที่บรรลุเป้าหมายแล้ว (Achieved) และมีแนวโน้มจะบรรลุตามเป้าประสงค์ระยะยาว ประกอบด้วย SDG 4 คุณภาพการศึกษา (Quality Education) SDG 6 การจัดการน้ําและสุขาภิบาล (Clean Water and Sanitation) และ SDG 9 อุตสาหกรรม นวัตกรรม โครงสร้างพื้นฐาน (Industry, Innovation and Infrastructure) โดยยังมีเป้าหมายที่ยังคงเป็นความท้าทายสูง (สถานะสีแดง) ได้แก่ SDG 2 ขจัดความหิวโหย (Zero Hunger) SDG 3 มีสุขภาพและความเป็นอยู่ที่ดี (Good Health and Wellbeing) SDG 10 ลดความเหลื่อมล้ํา (Reduced Inequality) SDG 14 การใช้ประโยชน์จากมหาสมุทรและทรัพยากรทางทะเล (Life under Water) และ SDG 15 การใช้ประโยชน์จากระบบนิเวศน์ทางบก (Life on Land)
อย่างไรก็ดี รายงานยังระบุว่า ครั้งนี้ถือเป็นครั้งแรกนับตั้งแต่ผู้นําประเทศสมาชิกสหประชาชาติทั้ง 193 ประเทศได้รับรองเป้าหมายการพัฒนาที่ยั่งยืนเมื่อปี 2015 ที่รายงานประจําปีแสดงความก้าวหน้าในการดําเนินงานที่ ‘ถดถอย’ ในการขับเคลื่อน SDGs เนื่องจากการระบาดใหญ่ของโควิด-19 ไม่เพียงก่อให้เกิดภาวะฉุกเฉินด้านสุขภาพระดับโลกเท่านั้น แต่ยังสร้างวิกฤติการพัฒนาที่ยั่งยืนอีกด้วย
ซึ่งในรายงานฉบับนี้ ออสเตรเลียได้รับการจัดอันดับที่ 35 มาเลเซียอันดับที่ 65 สิงคโปร์อันดับที่ 76 และอินโดนีเซียลําดับที่ 97
รัฐบาลไทย-ข่าวทำเนียบรัฐบาล-รมว.กษ. นำทัพผู้บริหาร หารือร่วมจุฬาลงกรณ์มหาวิทยาลัย
วันศุกร์ที่ 25 มิถุนายน 2564
รมว.กษ. นําทัพผู้บริหาร หารือร่วมจุฬาลงกรณ์มหาวิทยาลัย
รมว.กษ. นําทัพผู้บริหาร หารือร่วมจุฬาลงกรณ์มหาวิทยาลัย จัดทําโครงการแก่งคอย Innovation District ตั้งเป้าสร้างงานและรายได้ให้ชุมชนมากกว่า 500 ล้านบาท
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์นายธนาชีรวินิจเลขานุการรัฐมนตรีว่าการกระทรวงเกษตรและสหกรณ์พร้อมด้วยผู้บริการกระทรวงเกษตรและสหกรณ์หารือร่วมกับศาสตราจารย์ดร.บัณฑิตเอื้ออาภรณ์อธิการบดีจุฬาลงกรณ์มหาวิทยาลัยณห้องประชุม202ชั้น2อาคารจามจุรี4สํานักงานอธิการบดีจุฬาลงกรณ์มหาวิทยาลัยโดยมีประเด็นหารือเกี่ยวกับการจัดทําโครงการแก่งคอยInnovation District (Agriculture, BCG & Digital)ซึ่งเป็นการประสานพลังระหว่างภาครัฐเครือข่ายมหาวิทยาลัยสํานักงานพัฒนาชุมชนจังหวัดในพื้นที่และStartupsมีเป้าหมายเพื่อสร้างงานและรายได้ให้ชุมชนมากกว่า500ล้านบาท(สนับสนุนเป้าReputation)นอกจากนี้ยังหารือถึงแนวทางการดําเนินการภาคการเกษตรด้านต่างๆอาทิSmart Farming, Smart OTOP, Digital IT Valley, Logistics HubและSmart Tourism